વિદેશ મંત્રાલયની તરફથી બહાર પડાયેલા નિવેદમાં જણાવાયું કે, જમ્મુ કાશ્મીરનાં મુદ્દે પાકિસ્તાન અને પાકિસ્તાન અધિકૃત કાશ્મીર (પીઓકે)માં ગત્ત બે દિવસ દરમિયાન થયેલી રેલીઓ, કાર્યક્રમો અને નિવેદન અંગેનાં રિપોર્ટ અમે જોયા છે. અમે નોંધ્યું છે કે આ કાર્યક્રમોની આગેવાની સંયુક્ત રાષ્ટ્રદ્વારા આતંકવાદી જાહેર કરાયેલા લોકો દ્વારા કરવામાં આવી હતી. આ એજ લોકો હતા જેમણે પહેલા ખુંખાર આતંકવાદી ઓસામા બિન લાદેન અને તાલિબાન નેતા મુલ્લા મંસુરની હત્યાનાં વિરોધમાં પણ પ્રદર્શન કર્યું હતું.